**TONY KEMP (1)**

**SID:** Vendégem 26 éves szolgálata alatt aligha látott 10 kisebb gyógyulási csodát, de ez hirtelen teljesen megváltozott. Beszélt és hét süket ember visszanyerte a hallását. Azt mondja, hogy amit ő tesz, azt te is meg tudod tenni.

**SID**: Hello. Sid Roth vagyok. Isten hozott az én világomban, ahol természetes a természetfölötti. Vendégem, Tony Kemp, pontosan olyan volt, mint bárki más, most már viszont csodák történnek vele és általa. Az egyik összejövetelen például, hét süket nyerte vissza a hallását. Tony, hány év telt úgy, hogy nem láttál ilyen csodákat? Hány éve voltál a szolgálatban?

***TONY****: Akkoriban, az előtt a csoda előtt, már 26 éve szolgáltam. 1972-ben fogadtam be Jézust, a Messiást. Diakónus lettem, ami azt jelenti, hogy szolgáltam egy gyülekezetben. Majd ifjúsági pásztor lettem, tehát a fiatalokkal foglalkoztam. Néhány év múlva kisegítő pásztor lettem, ami azt jelenti, hogy szembesültem a gyülekezet tagjainak szükségleteivel és évekig prédikáltam Jézusról, a Messiásról szóló Jó Hírt. 26 év alatt láttam, ahogy csaknem száz ember befogadta Jézust a szívébe. Sok beteg emberért imádkoztam, Sid, de talán, csak vagy 10 embert láttam meggyógyulni. És az a 10 is, akit Jézus meggyógyított, csupán hasfájásos, hátfájásos volt. Egy sem volt olyan súlyos beteg, mint például vak, süket vagy nyomorék.*

**SID:** Tudod Tony, mit tesznek sokan hasonló esetben? Egy új teológiával hozakodnak elő. Az új teológia pedig az, hogy Isten ma más, nem tesz olyan dolgokat, mint régen tett. Nem értem, hogy miért, de mostanában nem cselekszik. Te viszont nem ezt tetted. Rájöttél, hogy valami nem stimmel és elkezdted nézni az „Ez természetfeletti” adásait?

***TONY****: Először elkezdtem Jézusnak, a Messiásnak a szolgálatát szemügyre venni. Elkezdtem tanulmányozni Isten Szavát, a Bibliát. Olvastam az Apostolok Cselekedeteit és megfigyeltem, amit az apostolok tettek. Azután elkezdtem keresni. Keresés közben, Sid, rátaláltam a műsorodra és elkezdtem hallgatni az interjúidat különböző vendégekkel. Elkezdtem látni, hogy mit tesz Isten általuk, bennük és értük. Ami leginkább megfogott, hogy ők egyszerű, átlagos emberek voltak. Semmi nem tűnt nagyon különlegesnek velük kapcsolatban. Arra gondoltam, hogy ezek az emberek pont olyanok, mint én és néztem, amit Isten értük, bennük és rajtuk keresztül tesz. Ha Isten tudja őket használni, akkor engem is tud. Annyit tettem, Sid, hogy felmentem az internetre és elkezdtem nézni a műsoraidat napi 5-8 órán keresztül. Teljesen beteltem velük.*

**SID**: Hetente hány nap?

***TONY****: Heti öt nap könnyedén.*

**SID**: Ez egy teljes-idős munkának felel meg.

***TONY****: Igen. Abszolút. Teljes idős pásztor voltam akkoriban. Az emberek a gyülekezetemben és a többi szolgáló, akik velem dolgoztak, megértették, hogy Istent kerestem. Senki nem panaszkodott, mert mindannyian azt szeretnék, ha a pásztoruk megismerné Istent és minél többet tudna Róla. Megértették. Senki nem panaszkodott. Ami egy ilyen időszak után azelőtt történt, hogy talán néhány évvel később elkezdték meglátni az eredményét annak, hogy kerestem Istent.*

**SID**: Oké. Tehát Tony látta egyik vendégemet és azonosult vele. Azt mondta: „Én találkozni akarok ezzel az emberrel!” A körülmények úgy alakultak, hogy együtt ebédelt ezzel a bizonyos vendégemmel. Mit is kérdeztél tőle, Dr. Renny McLeantől, az ebéd alatt? Ő volt az, akivel ebédeltél.

***TONY****: Először a te adásodban láttam és a következő kijelentést tette: „A dicsőítéssel udvarolsz az Úr Jézusnak”. Ez a kijelentése megpendített egy húrt bennem. Így ismerkedtem meg ezzel a pásztorral. Ez a pásztor ugyanakkor üzletember is volt. Alig tudtam elhinni! Azt kérték, hogy hívjam fel Dr. McLean irodáját és beszéljek a feleségével. Dr. McLean megváltoztatta a repülése időpontját, hogy találkozni tudjon velem, egy idegennel. Gyakorlatilag vittünk egy magnót, amit letettünk az asztalra és azt mondtam: „Beszélj nekünk a természetfelettiről!” És ez történt.*

**SID**: Azután be volt tervezve neked egy szolgálat, ahol beszélned kellett. Számítottál rá, hogy valami ilyen természetfeletti fog történni?

***TONY****: Az egyik dolog, amit Dr. McLean kihangsúlyozott az volt, hogy a dicsőítéssel udvarolunk az Úrnak. Ez alapvetően azt jelenti, hogy az Úr belélegzi a dicsőítésünket és kileheli az Ő jelenlétét. Beszívja az imádatunkat és ránk fújja a dicsőségét. Isten jelenlétében és az Ő dicsőségében megtörténnek a csodák. Alighogy elkezdtem megosztani az Igét, hogy Jézus a gyógyító, a csodatevő és Isten ma csodákat cselekszik, az emberek elkezdték meghallani az Igét. Az összejövetelen részt vett hét süket ember, akik előre jöttek és imádkoztam értük a Messiás Jézus nevében, és azonnal mind a hét elkezdett hallani. Tudod Sid, ilyesmi soha nem történt velem azelőtt. Elkezdtem beszélni arról, hogy az Ige működik. Amiről Isten Igéjében olvasok, ami a Messiás Jézus életében megtörtént, azt most a saját szememmel látom. Azt, amiről az emberek beszéltek, akiket meginterjúvoltál, azt most személyesen átéltem.*

**SID:** Egy dolog csodálatos az, ahogyan Isten felkészítette Tonyt, hogy kiálljon és dicsőítse Istent. Általában, amikor te meg én az imádatra gondolunk, egy olyan gyülekezeti alkalom jut eszünkbe, ahol van dicsőítés, majd hirdetések, adakozás és egy üzenet. De neked, Tony, Isten nem ezt mutatta, igaz?

***TONY****: Igen. Mindig, amikor a Messiás Jézus tanításait követjük és az Ő dolgait tesszük, mindaz, amit teszünk imádat. Ha tehát Yeshua nevében imádkozom az Atyához, akkor az imádat. Minden, amit teszünk, az imádat! Ha dicsérem Istent, az imádat. Ha csak elmondom Istennek, hogy „szeretlek” a Yeshua, Jézus nevében, az is imádat! Amikor csak egyszerűen szeretem a feleségem, mert az Ige azt mondja, „férfiak, szeressétek a ti feleségeteket”, Isten azt is dicsőítésnek tartja. Ha a saját, vagy a szellemi értelemben vett gyermekeimet szeretem azért, mert Jézus mondta: „ahogy Én szerettelek, ti is úgy szeressétek egymást”, Isten azt is imádatnak tulajdonítja. Isten Igéje azt mondja, hogy bármit teszünk – beszélünk, éljük az életünket – a Messiás Jézus nevében tegyük és Isten dicsőségére. Mindez dicsőítés és imádat.*

**SID**: Jól értem, azt mondod, hogy az imádat tulajdonképp nem más, mint a szeretetben járni és élni a nap 24 órájában, a hét 7 napján?

***TONY****: Igen.*

**SID**: De tudod, én nem találkozom túl sok olyan emberrel, mint te! Hogy tudsz ilyen szeretetben élni és járni? Mondj néhány példát erre.

***TONY:*** *Sid, ami 1989-ben történt egy olyan átélésem Istennel, ami megváltoztatta az egész életem.*

**SID:** Szavad ne feledd! Azonnal visszajövünk.

**SID**: Hello. Sid Roth vagyok, a vendégem Tony Kemp. El kell mondanom Tony, amikor meginterjúvoltalak a rádióadásomban, áradt belőled a szeretet. Isten békessége áradt belőled. Szó szerint irigyeltelek. Én is ebben a szeretetben akarok járni és azt akarom, hogy te is ezt tedd, mert amikor ebben a szeretetben jársz, akkor Istenben jársz. Amikor Istennel jársz, akkor mindezt magadévá tetted. Ha viszont nem jársz Istennel, akkor nincs semmid. Tony, azt mondtad, történt veled valami 1989-ben. Beszélj nekünk erről!

***TONY****: 1989 decemberében, hajnali 4-kor egy angyal jött hozzám. A szellemem azonnal elhagyta a testem és felment a mennyekbe. Egy dolgot hozzá kell tennem, Sid, több szellem volt, akik eltávoztak testükből. Az Ő célállomásuk nyilvánvalóan nem a menny volt. Az angyal viszont engem a mennybe vitt.*

**SID**: Puszta kíváncsiságból kérdezem, honnan tudtad, hogy ők nem a mennybe mennek?

***TONY****: Volt egy állomás, egy nyílás, egy alagút, amibe bementek. Amikor a testeden kívül vagy, az érzékszerveid – hogy is mondjam – képes vagy messzebb látni, többet hallani és érezni… és én láttam, hogy az égő tüzes tóhoz mentek.*

**SID**: Láttad a reakcióikat?

***TONY****: Nem. Csak azt láttam, hogy ahogy távolodtak az alagútban és a tüzes tó felé mentek.*

**SID:** Oké. Időközben te mentél felfelé, ők meg távolodtak az alagútban. Mi történt veled?

***TONY****: Az angyallal nagyon felgyorsultunk, nagyon hamar a mennyben voltunk, olyan gyorsan, hogy igazán nem is láttam a bolygókat vagy a csillagokat. Azután megérkeztünk a mennybe. Ezt el akarom mondani az embereknek, mert úgy gondolom, nagyon fontos. Az embereknek át kell adniuk magukat a Messiás Jézusnak, hogy a mennybe menjenek. Először is azért, mert ott hatalmas öröm van. Péter apostol azt mondta, hogy kimondhatatlan az öröm és minden telve van Isten dicsőségével. Úgy írnám le az átélésemet, hogy leírhatatlan az öröm, ami telve van dicsőséggel. Abban a pillanatban, ahogy megérkeztem a mennybe, ez az öröm kirobbant a bensőmből. Igen, öröm van! Ha mondhatom, maga az Úr is telve van örömmel és az emberek is telve vannak örömmel. De amikor ez az öröm robbant a bensőmben, az teljesen lenyűgöző volt. Amikor Nehémiás azt mondja, hogy „az Úr öröme a mi erősségünk”, az valóban igaz. Úgy értem, ott a mennyben élet van! Ez az öröm az, amit az emberek a földön keresne! És ennek az örömnek a kulcsa az, hogy adjuk oda magunkat a Messiás Jézusnak és építsünk ki vele személyes közösséget, bensőséges kapcsolatot. A következő dolog, amit el szeretnék mondani, hogy elvitettem a mennyei Sátorhoz, a mennyei templomhoz. Volt egy ajtó, amit csak úgy tudok leírni, Sid, hogy egyszerre volt nyitva és bezárva. Csak előre egyeztetett időpontban nyílt ki. Az angyal előttem állt és bement az ajtón, és én egyszerűen tudtam, hogy követnem kell. Követtem az angyalt ebbe a mennyei Sátorba, a mennyei templomba, egy mennyei ítélő-teremben találtam magam (mint egy bírósági tárgyalóterem). A Mindenható Isten az ítélőszéken ült, Isten trónján. Nem láttam tisztán a Mindenható Istent. Láttam ezt a ragyogó fehér fényt, ez a fény és a dicsőség felhője, ami körülvette Őt és tudtam, hogy a Mindenható jelenlétében vagyok. A következő dolog, amit tettem, Sid, hogy jobbra néztem, mert úgy éreztem – érdekes, hogy amikor a mennyben vagy, egyszerűen csak tudod a dolgokat. Tudod, hogy mit kell tenned. Jobbra néztem és láttam a Messiás Jézust, mint a mennyei ügyvédemet, a mennyei képviselőmet, mint a mennyei főpapomat és közbenjárómat. Jézus a leg-szeretetre méltóbb személy, akit valaha láttam.*

**SID:** Tehát egy olyan helyen voltál, mint egy mennyei tárgyalóterem?

***TONY****: Mennyei tárgyalóterem.*

**SID:** És rálátást kaptál, hogy miként leszünk elítélve itt a földön?

***TONY:*** *Isten azt mondta nekem: „Jegyzetelj és tanulj! Most jött el az idő, amikor elkezdődik az ítélet Isten házánál”. Azonnal megértettem, hogy Isten arra gondolt, hogy megpróbálja, megméri az embereket. El kell mondanom, Sid, mert nagyon fontos. Isten nem volt haragos. Isten nem volt dühös. Isten nem volt mérges. Az Ő szíve tele volt szeretettel. Azonban hihetetlen módon éreztem az Ő abszolút szentségét és igazságosságát. Meg akarta értetni velem az Ő sztenderdjeit az ítélettel kapcsolatban – ez a szeretetre vonatkozott. Ez volt az, ami elkezdett belülről megváltoztatni. Ez a szeretet valójában függőleges és vízszintes volt. Amikor függőlegesről beszélek, arra gondolok, ahogyan a Messiás Jézust imádjuk, a vízszintes pedig a kapcsolatainkra vonatkozik. Jézus, a Messiás azt mondta, hogy „szeresd az Urat, a te Istenedet teljes szívedből, teljes lelkedből, teljes elmédből és teljes erődből, ahogy én szerettelek titeket, ahogy ÉN szerettelek titeket, ti is úgy szeressétek egymást”. Az Atya kihangsúlyozta, hogy nagyon nagy gondja van az emberekre, törődik velük, az ő fiaival és leányaival, hogy jól dicsőítsük Őt és legyenek jók a kapcsolataink.*

**SID:** Nos, amikor az imádatunk és a kapcsolataink jók, és amit most Tony mondott, az a Sh’mah: Szeresd az Urat, a te Istenedet teljes szívedből, teljes lelkedből, teljes értelmedből és szeresd a te felebarátodat, mint magadat, imádd Istent, legyenek jók a kapcsolataid és szeressétek egymást. Ez megteremti a csodák légkörét. Mondj nekem egy csodát, ami a szolgálatod közben történt. Egyet, ami éppen eszedbe jut.

***TONY****: Nagyon sok csoda történt. Mondok egy példát. Volt egy kaliforniai fiatalember. Nem hitt a Messiás Jézusban. Tipikus eset, egy bűnös ember. Nem ismerte Istent. Részt vett egy összejövetelen, ahol Isten gyógyított meg embereket. Ő süketen született.*

**SID:** Apropó, ez egy Messiás csoda. Azért csodálkoztak annyira, hogy Yeshua, a zsidók királya imádkozott a süketen született emberekért és visszakapták a hallásukat.

***TONY:*** *Tehát előrehívtam és azt mondtam: „Ha Isten visszaadja a hallásodat, akkor átadod az életed a Messiás Jézusnak?” Azt mondta: „Igen, de nem hiszem, hogy történni fog valami”. Imádkoztam érte a Messiás Jézus nevében. Azután leellenőriztem, mert természetesen leellenőriztem a hallását, hogy biztosan süket, majd amikor az ima után újra megvizsgáltam, szó szerint hátraesett és a szemei kikerekedtek, mert a süket füleivel elkezdett hallani, és azonnal átadta az életét Jézusnak, a Messiásnak. Állandóan látunk ilyen csodákat.*

**SID:** Szeretnék hallani arról a személyről, aki 130 kilót fogyott természetfeletti módon. Ne menjetek sehova. Azonnal jövünk.

**SID**: Hello. Sid Roth vagyok, vendégem Tony Kemp. Mint említetted, Tony, interjút készítettem Dr. McLeannel, David Herzoggal és sok más emberrel, akiknek olyan természetfeletti ajándékuk van, hogy az emberek spontán lefogynak, természetfölötti módon, egyesek fokozatosan, de természetfölötti módon. Mi történt veled?

***TONY:*** *Találkoztam Dr. McLeannel. Borgerben (Texasban) tartott egy összejövetelt. Dr. McLean súlyemelő én pedig sokkal súlyosabb voltam akkor, mint most, bár még mindig folyamatosan fogyok. Azt mondta nekem: „Fogynod kell pár kilót”. Azt mondtam: „Valóban fogynom kell. Imádkoznál értem?” Így imádkozott értem, de nem éreztem semmit. Ez csütörtökön történt és én hittem, hogy Isten megteszi. Elmentem egy ruhaboltba és vettem egy nadrágot, amibe nem fértem bele. Ez volt csütörtökön.*

**SID**: Apropó. Mit gondolt erről az eladó?

***TONY****: Az eladónak nem mondtam semmit.*

**SID:** Oké. Figyelj, van egy egész szekrényre való nadrágom, ami túl kicsi rám, de nem emiatt, hanem mert túl kicsin vettem őket. De menjünk tovább.

***TONY****: Az történt, hogy csütörtökön nem jött fel rám a nadrág. Pénteken már majdnem fel tudtam húzni. Szombaton egy kicsit jobban rám jött. Vasárnap reggel pedig már egészen jól állt. Abban prédikáltam. Befejeződött az alkalom, hazamentem és még délután is azt a nadrágot viseltem, be volt kapcsolva és lecsúszott rólam. Ahogy telt az idő Sid, felfedeztem, hogy természetfeletti módon fogytam 25 kilót.*

**SID:** Nem próbáltál lefogyni.

***TONY****: Nem próbáltam. Nem diétáztam. Ezt Isten tette természetfeletti módon.*

**SID**: Ha Isten megtette ezt veled, úgy gondolod, hogy amikor másokért imádkozol, velük is megtörténik? Mondj el egy másik történetet is.

***TONY****: Elkezdtem bizonyságot tenni arról, hogy mit tett Isten velem, mert Istennél semmi nem lehetetlen. Istennel minden lehetséges. Jézus azt mondta „Ha hiheted, minden lehetséges annak, aki hisz”. Odajött egy hölgy, aki 200 kilós volt. Az Úr szólt hozzám és azt mondta, hogy természetfeletti módon le fog fogyni. Úgy távozott az alkalomról, hogy látszólag semmi nem történt. Egy év múlva eljött, hogy meglátogasson. Fel sem ismertem. Azt mondta: „Nem ismersz fel?” Azt mondtam: „Nem”. „Egy évvel ezelőtt szolgáltál felém és leadtam 130 kilót”.*

**SID**: És nem próbálkozott.

***TONY****: Nem tett érte semmit.*

**SID**: Ezt a fajta fogyást szeretem. Mesélj nekünk arról az átélésedről, ami engem nagyon érdekel, amikor a mennybe vitettél és beszéltek neked az USA-ról.

***TONY:*** *Igen, 2003-ban volt. A szellemem elhagyta a testem. Isten trónjához mentem, ami mellesleg olyan nagy, mint egy hegy. Isten beszélt hozzám. Még a fejemet sem emeltem fel, mert Isten jelenlétének a megtapasztalása és a dicsőség olyan nagy volt. Szó szerint az Ő lábainál voltam. Azt mondta: „Imádkozz az Egyesült Államokért”. Lényegében ez az igazság. Minden, ami megrázható, az meg lesz rázva. Beleértve az intézményeket, vállalkozásokat, gazdaságot, oktatási rendszereket, még a szervezeteket, sőt gyülekezeti szervezeteket és intézményeket is beleértve. Minden meg lesz rázva. Isten megteszi, amit akar, Ő nem dühös, nem haragszik, Isten szereti az embereket, de Isten tudja, hogy az emberek szellemileg alszanak. Ezért akarja Isten a megrázó hullámot használni, hogy felébressze az embereket, hogy keressék a Messiás Jézust, és az egyházat, hogy engedelmeskedjen a Messiás Jézusnak, hogy tudjuk azt tenni, amit Ő akar – hozzuk az embereket Jézushoz.*

**SID:** Ha megkérnélek rá, mit mondanál, mi az imádat legnagyobb titka?

***TONY:*** *Azt mondom, hogy az engedelmesség, önmagunk megadása! Szeressük Istent, tegyük azt, amit Ő mond és szeressük az embereket. Ennek a legjobb módja az, ha az emberek magukba szívják a természetfölöttit, átitatja őket, és látják azt, ami lehetséges.*

**SID:** Tudod, amikor téged látlak, egy olyan embert látok, aki örül, élvezi, szereti Istent.

***TONY:*** *Igen. Az egyik dolog, amiről Isten beszélt nekem Zsidók 6-ból, az, ahogy Énok Istennel járt. Azt mondta, hogy „Énok boldoggá, elégedetté tette Istent”. Ha valaki visszamegy az eredeti nyelvhez, akkor felfedezi, hogy itt tulajdonképpen arról van szó, hogy Énok örült (kedvét lelte, élvezte, szeretette) Istent és Isten élvezte az Énokkal töltött időt. Emlékszel, mondtam már neked, hogy az Atya szíve, és Jézus telve van örömmel? Mi teszi az Atyát boldoggá, mi teszi Jézust boldoggá? Az én engedelmességem Isten iránt, a szeretetem Iránta és az emberek iránt. Ebben leli örömét. Amikor Isten örömét leli bennem, akkor megtapasztalom az Ő szeretetét és jelenlétét, és azután én is meg tudom osztani másokkal az Ő szeretetét és jelenlétét. Ez azt jelenti, hogy az emberek Jézushoz fognak jönni. Az emberek meg fognak gyógyulni a betegségeikből. Az emberek élete meg fog változni.*

**SID:** Érzed Isten szeretetét, ahogy Tony beszél? Érzed Isten békességét? Amikor rádió-interjút készítettem veled az imádatról, arra kértelek, hogy dicsőítsd Istent. Akkor sikerült meglepned, mert pontosan ezt vártam tőled. Arra számítottam, hogy elkezdesz dicsőítő és imádó énekeket énekelni. Ehelyett ő csak folyton arról beszélt, hogy milyen nagyon szereti Istent, mennyire nagyon szereti Istent és bibliai verseket idézett. Te így gondolkoztál az imádatról. Viszont Isten jelenléte valóságosan érezhető volt, amikor ezt tetted. Te viszont nem ezért tetted. Azért csináltad, mert szereted Istent és örülsz Neki.

***TONY:*** *Valóban. Isten pedig örül nekem, amikor szeretem őt és engedelmeskedem Neki. Az Atya szíve azt kívánja, hogy legyen bensőséges kapcsolatban az Ő fiaival és leányaival. Ez bárkivel megtörténhet, aki azt mondja: Jézus te vagy az én Messiásom, az én Uram, az én Megváltóm. Szeretnék Veled lenni. Az Atya szeretne az Ő fiaival és leányaival lenni és nagy örömöt jelent számára, amikor időt töltünk Vele a Messiás Jézus által.*

**SID:** Nagyon gyorsan beszélj nekünk a természetfölötti esőről. Nagyon gyorsan.

***TONY:*** *Jó. Volt egy gazdálkodó hölgy, aki szerette Jézust. Nem volt férje. Nem volt fia. Szárazság volt azon a vidéken. Megkért, hogy menjek ki hozzá és tartsak házi-közösségeket, amit én megtettem. Egyszer azt mondta: „Rég nem esett eső errefelé. Imádkoznál esőért?” Megkértük tehát az Atyát az Ő Fiának, Jézusnak a nevében, hogy ajándékozzon meg esővel. Elkezdett esni az eső az ő telkén, de csak az ő földjén. Egy kis városban élt sok farmer mellett. A szomszédjai elkezdték mondani: „Miért esik az eső csak az ő földjén, és a miénken miért nem esik?”*

**SID:** Mit tesz Isten azokért, akik élvezik az Ő jelenlétét? Tudod, hogy mit? Amikor örülsz Isten jelenlétének, áldod Istent, és Isten hatalmas jóakaratában fogsz járni. Tony, te nem azért teszed ezt, hogy viszonzásul Isten adjon neked valamit. Azért teszed, mert arra lettél teremtve, hogy imádd Istent.

***TONY****: Így igaz.*

**SID:** Te is arra lettél teremtve, hogy imádd Istent!